བརྗོད་པ་དང༌། བརྗོད་པ་ལས་གཞན་གཏམ་ནི་
འདྲེན་པ་རང་ངམ་འཁོར་ལ་སོགས་པས་ཀྱང་བརྗོད་པ་ནི་གཏམ་མོ། །རྒྱལ་པོ་རང་གི་ཡོན་ཏན་རང་
ཉིད་ཀྱིས་བརྗོད་ན་སྐྱོན་དུ་མི་འགྱུར་རམ་ཞེ་ན། མི་འགྱུར་ཏེ། རྒྱལ་པོ་རང་ལ་ཡང་དག་པ་ཇི་ལྟ་
བཞིན་ཡོད་པའི་ཡོན་ཏན་རྣམས་བསྔགས་པའི་ཕྱིར། དེ་འགོག་བྱེད་ནི་འོན་ཀྱང་བརྗོད་པ་དང
གཏམ་གྱི་ངེས་པ་མ་མཐོང་སྟེ། བརྗོད་པ་དེ་ཡང་གཞན་གྱིས་བརྗོད་པའི་སྙན་ངག་ཡོད་པའི་ཕྱིར་ན།
གཞན་གྱིས་བརྗོད་པ་ལ་བརྗོད་པ་དང་། རང་གིས་བརྗོད་པ་ལ་གཏམ་ཞེས་དབྱེ་བའི་རྒྱུ་ནི་ཅི་འདྲ་
ཞིག་སྟེ་མི་སྣང་ངོ་ཞེས་འཆད་པ་ལ། དེ་ལ་འདྲེན་པ་ཉིད་ཀྱིས་ནི། །བརྗོད་པར་བྱ་བ་བརྗོད་པ་ལོ། །
གཞན་ནི་འདྲེན་པའམ་གཞན་གྱིས་ཀྱང༌། །རང་གི་ཡོན་ཏན་བསྒྲགས་སྐྱོན་འདིར། །ཡང་དག་དོན་
བསྔགས་ཕྱིར་ཡོད་མིན། །འོན་ཀྱང་ངེས་པ་མ་མཐོང་སྟེ། །དེ་ཡང་གཞན་གྱིས་བརྗོད་པའི་ཕྱིར། །
གཞན་གྱིས་བརྗོད་དམ་རང་གིས་ཞེས། །དབྱེ་བའི་རྒྱུ་ནི་ཅི་འདྲ་ཞིག །ཅེས་པ་འདི་བྱུང༌།
ཡང་དགག་བྱ་ནི། གལ་ཏེ་སྡེབ་སྦྱོར་གྱི་མཚན་ཉིད་ཀྱང་སྙན་ངག་གི་རྒྱན་དུ་བསྟན་པའི་སྒོ་
སྟེ་སྨྲ་བ་དང༌། གཞན་སྒོ་སྟེ་སྨྲས་པ་དེའི་ལན་དང༌། དེ་ཉིད་ལ་ཡིད་བརྟན་ཐོབ་པ་གསུམ་བརྗོད་པ་ལ་
ཡོད་ཀྱི་གཏམ་ལ་མེད་པས་འཐད་དོ་ཅེཞེ་ན། དེ་འགོག་བྱེད་ནི། བརྗོད་པའི་ཞར་གྱི་གཏམ་རྣམས་
ངག་ལ་ཡང་འཕགས་མའི་སྡེབ་སྦྱོར་སོགས་ཡོང་བ་བཞིན། སྒོ་དང་གཞན་སྒོ་དག་ཅི་ཞིག་མི་འཇུག་
སྟེ་འཇུག་པས་ཁྱད་ཆོས་དེ་རྣམས་ཀྱིས་དེ་གཉིས་ཐ་དད་དུ་འབྱེད་མི་ནུས་སོ་ཞེས་འཆད་པ་ལ། གལ་
ཏེ་སྒོ་དང་གཞན་སྒོ་དང་། །ཡིད་བརྟན་ལྡན་ཉིད་བརྗོད་པ་ནི། །ཐ་དད་པ་ཡི་རྟགས་ཡིན་ན། །གཞན་
91

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
གྱི་གཏམ་གྱི་རྣམས་དག་ལ་ཡང༌། །འཕགས་མ་སོགས་བཞིན་སྒོ་དང་ནི། །གཞན་གྱི་སྒོ་དག་ཅིས་མི་
འཇུག །ཅེས་པ་འདི་བྱུང༌།
ཡང་ལམ་བྷ་སྟེ་གཞོན་ནུ་མ་རྙེད་པ་དང་། སོགས་པ་ངལ་བ་གསོ་བ་དང༌། མ་ཚོགས་པ་
དང་། ཨ་ཤོ་པ་སྟེ་ཡིད་ཆེས་ཐོབ་པ་རྣམས་བརྗོད་པ་ལ་ཡོད་ཀྱི་གཏམ་ལ་མེད་པས་ཐ་དད་དོ་ཞེ་ན།
དེ་ལྟ་བུ་དབྱེ་བ་ཅུང་ཟད་མཐོང་ཡང་དེ་ལས་ཐ་དད་དུ་ཅི་སྟེ་འབྱེད་དེ་འབྱེད་མི་ནུས་སོ། །རྒྱུ་མཚན་
དེའི་ཕྱིར་ན། གཏམ་དང་བརྗོད་པ་ཞེས་མིང་ཐ་དད་པ་གཉིས་ཀྱི་རིགས་གཅིག་མཚོན་པ་ཡིན་ཏེ།
དཔེར་ན་ཁ་ལྔ་པ་དང༌། གདོང་ལྔ་པ་ཞེས་པའི་མིང་གཉིས་ཀྱིས་སེང་གེའི་རིགས་གཅིག་མཚོན་པ་
བཞིན་ནོ། །དེས་ན་གཉིས་པོ་དེའི་ལྷག་མ་བརྗོད་པའི་རིགས་གཞན་རྣམས་ཀྱང་འདི་ཉིད་ཀྱི་ནང་དུ་
འདུས་པར་འགྱུར་རོ་ཞེས་འཆད་པ་ལ། ལཾ་བྷ་སོགས་སཾ་ཨཱ་ཤྭ་སའི། །དབྱེ་བ་མཐོང་ཡང་དེ་ལས་ཅི། །
དེ་ཕྱིར་གཏམ་དང་བརྗོདཔ་ཞེས། །མིང་གཉིས་དག་གིས་རིགས་གཅིག་མཚན། །ལྷག་མ་བརྗོད
པའི་རིགས་རྣམས་ཀྱང༌། །འདི་ཉིད་ནང་དུ་འདུས་པར་འགྱུར། །ཞེས་པ་འདི་བྱུང༌།
ཡང་དགག་བྱ་ནི། བུ་མོ་འཕྲོག་པ་ལ་སོགས་པ། བརྗོད་པ་ལ་ཡོད་ཀྱི་གཏམ་ལ་མེད་པས་
ཐ་དད་དོ་ཅེ་ན། དེ་ཡང་ཐ་དད་མ་ཡིན་ཏེ། ཁྱད་ཆོས་དེ་དག་སརྒས་བཅིངས་པའི་སྙན་ངག་གཉིས་
ཆར་ལ་ཡོད་པར་མཚུངས་པ་ཉིད་ཡིན་པས། དེ་གཉིས་ཁྱད་འབྱེད་བྱེད་ཀྱི་ཡོན་ཏན་དུ་འོས་པ་མིན་
ནོ་ཞེས་འཆད་པ་ལ། བུ་མོ་འཕྲོག་དང་གཡུལ་དང་ནི། །བསླུ་བ་འབྱུང་བ་ལ་སོགས་པ། །སརྒས་
བཅིངས་པ་མཚུངས་པ་ཉིད། །དེ་དག་ཁྱད་འབྱེད་ཡོན་ཏན་མིན། །ཞེས་པ་འདི་བྱུང་།
ཡང་སྙན་ངག་མཁན་གྱིས་བསམ་ཞིང་བྱས་པའི་རྟགས་ཅུང་ཟད་བརྗོད་པ་ལ་ཡོད་ཀྱི་
གཏམ་ལ་མེད་པས་ཐ་དད་དོ་ཞེ་ན་དེ་ཡང་འཐད་པ་མ་ཡིན་ཏེ། རྟགས་དེ་ནི་བརྗོད་པ་ལས་གཞན་དུ་
གཏམ་ལ་ཡང་སྐྱོན་དུ་མི་འགྱུར་བ་སྟེ་ཡོད་པས་དེ་གཉིས་ཁྱད་འབྱེད་བྱེད་དུ་མི་འོས་སོ། །དེ་དོན་
གཞན་བཀོད་པས་བསྒྲུབ་པ་ནི། སྙན་ཚིག་གི་འདོད་དོན་གྲུབ་པ་ལ་ཐབས་སམ་རྒྱུ་ནི་མཁས་པ་
རྣམས་ལ་ཅིས་མི་འགྱུར་བ་སྟེ་འགྱུར་བ་ཡིན་ནོ། །དཔེར་ན། སྨན་པ་མཁས་པས་དུག་ཀྱང་བདུད་
རྩིར་སྒྱུར་བ་བཞིན་ནོ་ཞེས་འཆད་པ་ལ། སྙན་ངག་མཁན་གྱིས་བསམ་བྱས་རྟགས། །གཞན་དུ་ཡང་
92

མེ་ལོང་གི་བསྟན་བཅོས་རྣམ་པར་བཤད་པའི་གསུང་སྒྲོས་ལེགས་པར་བཤད་པ་རིན་པོ་ཆེའི་མཛོད་ལས་ལུས་རྣམ་པར་བཤད་པའི་སྐབས།
ནི་སྐྱོན་མི་འགྱུར། །འདོད་དོན་གྲུབ་ལ་སྒོ་རུ་ནི། །མཁས་པ་རྣམས་ལ་ཅིས་མི་འགྱུར། །ཞེས་པ་འདི་
བྱུང༌།
གསུམ་པ་སྤེལ་མ་རྒྱས་བཤད་ནི། འཇིག་རྟེན་ཀུན་དུ་དགའ་བའི་ཟློས་གར་དང༌། སྐྱེས་
རབས་ལས་སོགས་པ་རྣམས་ཡིན་ལ་དེ་དག་གི་མཚན་ཉིད་རྣམས་ནི་གཞན་རྒྱས་པར་ཡོད་པས་
འདིར་མ་སྨོས་སོ། །སྤེལ་མ་ལ་ཟློས་གར་ངེས་པར་དགོས་སམ་ཞེས་ན། མ་ངེས་ཏེ། ལྷུག་པ་དང་
ཚིགས་བཅད་སྤེལ་མའི་རང་བཞིན་གང་ཡིན་པ་དེ་ལ་མིང་ཙམ་དུ་ཞེས་པར་སྙན་ངག་མཁན་གྱི་
མངོན་པར་རྟོགས་པའི་ཕྱིར་ཏེ། དཔེར་ན་སྐྱེས་རབས་སོ་བཞི་པ་ལྟ་བུའོ་ཞེས་འཆད་པ་ལ། སྤེལ་མ་
ཟློས་གར་ལ་སོགས་ཏེ། །དེ་དག་རྣམས་ནི་གཞན་ན་རྒྱས། །ལྷུག་པ་ཚིགས་བཅད་རང་བཞིན་ཡང༌། །
ཙམ་བུ་ཞེས་པར་མངོན་པར་བརྗོད། །ཅེས་པ་འདི་བྱུང་།
གཉིས་པ་ལུས་སྐད་རིགས་ཀྱི་སྒོ་ནས་བཞིར་དབྱེ་བ་ལ། སྐད་རིགས་ཀྱིས་དབྱེ་བ། སོ་
སོར་གཏན་ལ་ཕབ་པ། དེ་དག་གིས་བཅིངས་པའི་བསྟན་བཅོས་ངོས་བཟུང་བ་དང་གསུམ། དང་པོ་ནི།
སྙན་ངག་གི་ལུས་དེ་རྗོད་བྱེད་ངག་གི་རང་བཞིན་དེ་དག་གི་སྒོ་ནས་དབྱེ་ན་ཡང་ལེགས་སྦྱར་དང་།
རང་བཞིན་དང༌། ཟུར་ཆག་དང་། འདྲེན་མའི་སྐད་ཅེས་པ་སྟེ་རྣམ་པ་བཞི་རུ་མཁས་པ་དག་གིས་
གསུངས་སོ། ས་སོ། །ཞེས་འཆད་པ་ལ། །ཞེས་འཆད་པ་ལ། ལེགས་སྦྱར་དེ་བཞི་རང་བཞིན་དང༌། ལེགས་སྦྱར་དེ་བཞི་རང་ །ཟུར་ཆག་འདྲེན་མ་ཞེས་
བྱ་བ། །རྣམ་པ་བཞི་རུ་མཁས་པས་གསུངས། །ཞེས་པ་འདི་བྱུང་།
གཉིས་པ་ལེགས་སྦྱར་བཤད་པ་སོགས་གསུམ་ལས། དང་པོ་ནི། ལེགས་སྦྱར་དེ་ལས་
སྐྱེས་པས་ལེགས་སྦྱར་དེ་དང་མཚུངས་པ། རྩལ་ཅན་ཞེས་པ། རང་བཞིན་གྱི་སྐད་རིམ་པ་དུ་མ་
ཡོད་དོ། །རིམ་པ་ཇི་ལྟར་ཞེ་ན། བཟོ་གནས་བཅོ་བརྒྱད་ཡོད་པའི་ཡུལ་འཁོར་ཆེན་པོ་ལ་བརྟེན་པའི་
སྐད་ནི། ལེགས་པར་བཤད་པ་རིན་པོ་ཆེ་དག་གི་འབྱུང་གནས་ཀྱི་མཚོ་ཡིན་པ་དང༌། སེ་ཏུ་སྟེ་འཆིང་
བྱེད་ཀྱི་ལེའུས་བཅིངས་པའི་བསྟན་བཅོས་རབ་མཆོག་སྡེས་བྱས་པའི་སྙན་ངག་ཀནྡྷ་ཀ་སྟེ་ཕུང་པོ་
ཅན་དང་མ་ད་ན་ལ་སོགས་པ་ཡིན་ལགས། དེ་རྣམས་ཀྱི་རང་བཞིན་ནི། རང་བཞན་གྱི་སྐད་རྣམས་
ཀྱི་ནང་ནས་མཆོག་ཏུ་གྱུར་པ་རིག་གོ། །ཡུལ་འཁོར་ཆེན་པོ་གང་ཞེ་ན། སོ་སོར་སེ་ན་ཏེ་དབང་པོའི་
93

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
སྡེ་ཞེས་བྱ་བའི་ཡུལ་དང༌། གཽ་ཌཱི་སྟེ་ཤར་ཕྱོགས་དང་ལཱ་ཊི་ཏ་རོལ་པ་ཅན་དང༌། མཱ་ཊི་གཅིག་རོལ་པ་
ཅན་དང་། གཞན་ཡང་དེ་འདྲའི་ཡུལ་ལྔ་ལེན་དང༌། དབུས་འགྱུར་འཆང་དང༌། འདུལ་བ་མེ་ཏོག་ཕྲེང་
རྒྱུད་ལས། མཉན་ཡོད་གནས་བཅས་ཙམ་པ་ཀ །ཝ་ར་ན་སི་ཡངས་པ་ཅན། །རྒྱལ་པོའི་ཁབ་ནི་དྲུག་
པ་སྟེ། །འདི་དག་གྲོང་ཁྱེར་ཆེན་པོར་བརྗོད། །ཅེས་པའི་ཡུལ་རྣམས་ཀྱི་སྐད་ལ་རང་བཞིན་གྱི་སྐད་
ཉིད་ཅེས་བྱ་བ་ཡི་ཐ་སྙད་ཟློས་གར་ལ་སོགས་པ་རྣམས་ལ་ཉེ་བར་མཚོན་ཞིང་སྦྱར་བར་འགྱུར་བ
ཡིན་ནོ་ཞེས་འཆད་ལ། དེ་སྐྱེས་དེ་མཚུངས་ཡུལ་ཅན་ཞེས། །དུ་མ་རང་བཞིན་དག་གི་གཏམ། །ཡུལ་
འཁོར་ཆེན་པོ་ལ་བརྟེན་སྐད། །ལེགས་བརྗོད་རིན་ཆེན་དག་གི་མཚོ། །སེ་ཏུས་བཅིངས་སོགས་རང་
བཞིན་དག །རང་བཞིན་མཆོག་ཏུ་གྱུར་པར་རིག །སོ་སོར་སེ་ན་གོོ་ཌ་དང༌། །ལ་དྷ་གཞན་ཡང་དེ་
འདྲ་ཡི། །རང་བཞིན་ཉིད་ཅེས་བྱ་བ་ཡི། །ཐ་སྙད་རྣམས་ལ་ཉེ་བར་འགྱུར། །ཞེས་པ་འདི་བྱུང༌།
གསུམ་པ་ཟུར་ཆག་གི་སྐད་བཤད་པ་ནི། བླུན་པོ་བ་གླང་རྫི་ལ་སོགས་པ་རྣམས་ཀྱི་ཚིག་ནི།
སྙན་ངག་གི་སྐབས་འདིར་ཟུར་ཆག་པ་གནས་པར་འདོད་ལ། བརྡ་སྤྲོད་ཀྱི་བསྟན་བཅོས་ལས།
ལེགས་པར་སྦྱར་ལས་གཞན་པའི་སྐད་ཐམས་ཅད་ཟུར་ཆག་ཉིད་དུ་བརྗོད་དོ་ཅེས་འཆད་པ་ལ། བ་
གླང་རྫི་ལ་སོགས་པའི་ཚིག །སྙན་ངག་ལ་ཟུར་ཆག་ཅེས་གནས། །བསྟན་བཅོས་རྣམས་ལས་ལེགས་
སྦྱར་ལས། ། །གཞན་པ་ཟུར་ཆག་ཉིད་དུ་བརྗོད། །ཅེས་པ་འདི་བྱུང་།
གསུམ་པ་ནི། ལེགས་སྦྱར་གྱི་སྐད་ཀྱིས་བྱས་པའི་བསྟན་བཅོས་ནི་སརྒས་སྟེ་ལེའུ་དང་
སྐབས་ལ་སོགས་པས་བཅིངས་པ་རྣམས་དང་། རང་བཞིན་གྱི་སྐད་ཀྱིས་བྱས་པའི་བསྟན་བཅོས་ནི།
ཀནྡྷ་ཀ་ལ་སོགས་པས་རྣམས་དང༌། ཟུར་ཆག་གི་སྐད་ནི། ཨོ་ས་ར་དང༌། ར་ས་ཀ་ལ་སོགས་པ་
རྣམས་སོ། །འདྲེན་མའི་སྐད་ཀྱིས་བྱས་པའི་བསྟན་བཅོས་ནི། ཟློས་གར་ལ་སོགས་པ་སྐད་རིགས་
བཞི་ཆར་འདྲེས་པ་དང༌། གཏམ་དང་སོགས་པ་ཚིགས་བཅད་དང་ལྷུག་པ་རྣམས་རང་བཞིན་ཟུར་
ཆག་ཤ་ཟའི་སྐད་གསུམ་པོ་ཐམས་ཅད་ཀྱིས་བཅིངས་པ་དང༌། ལེགས་སྦྱར་གྱིས་ཀྱང་བཅིངས་པ་
ཡོད་ལ། རྨད་དུ་བྱུང་བའི་དོན་ཅན་རྒྱ་ཆེ་བའི་གཏམ་རྒྱུད་དང༌། རིན་ཆེན་རབ་སྣང་ཞེས་བྱ་བ་གཉིས།
འབྱུང་པོ་སྟེ་ཤ་ཟའི་སྐད་དང་། རང་བཞིན་གྱི་སྐད་གཉིས་ཀྱིས་བཅིངས་པ་ཡང་ཡོད་དོ་ཅེས་འཆད་པ་ལ།
94

མེ་ལོང་གི་བསྟན་བཅོས་རྣམ་པར་བཤད་པའི་གསུང་སྒྲོས་ལེགས་པར་བཤད་པ་རིན་པོ་ཆེའི་མཛོད་ལས་ལུས་རྣམ་པར་བཤད་པའི་སྐབས།
ལེགས་སྦྱར་སརྒས་བཅིངས་པ་སོགས། །རང་བཞིན་ཀནྡྷ་ལ་སོགས་གང༌། །ཟུར་ཆག་ཨོ་ར་ས་
སོགས་ཏེ། །ཟློས་གར་ལས་སོགས་འདྲེན་པའོ། །གཏམ་སོགས་སྐད་རྣམས་ཐམས་ཅད་དང༌། །
ལེགས་སྦྱར་གྱིས་ཀྱང་བཅིངས་པ་སྟེ། །རྨད་བྱུང་དོན་ཅན་རྒྱ་ཆེའི་གསུངས། །འབྱུང་པོའི་སྐད་ཀྱི་རང་
བཞིན་བརྗོད། །ཅེས་པ་འདི་བྱུང་།
རིན་སྤུང་པ་སྤྱོད་དབང་པོའི་བཞེད་པས། འདི་དག་ནི། རྗོད་བྱེད་སྐད་རིགས་བཤད་པ་
ཙམ་ཡིན་གྱིས། སྙན་ངག་གི་ལུས་ཀྱི་དབྱེ་བ་བསྟན་པ་མ་ཡིན་གསུངས་པ་ནི་ཐུགས་མད་པ་ལྟར་སྣང་
མོད། འོན་ཀྱང་སྐད་དེ་དང་དེས་བཅིངས་པའི་ཚིགས་བཅད་ལྷུག་པ་ལ་སོགས་པའི་སྙན་ངག་རྣམས་
སྙན་ངག་གི་ལུས་ཡིན་པས། དེའི་དབྱེ་བར་བྱས་ཀྱང་འགལ་བ་མེད་གསུང་ངོ༌། །
གསུམ་པ་སྦྱོར་ཚུལ་གྱི་སྒོ་ནས་གཉིས་སུ་བསྟན་པ་ནི། སྒེག་དང་རོལ་དང་སྟངས་སྟབས་
དང་ལུས་ཀྱི་འདུག་སྟངས་ལ་སོགས་པ་གཙོ་བོར་ལྟ་བ་མིག་གི་དབང་དུ་གྱུར་པའི་སྙན་ངག་དང༌།
གཅིག་ཤོས་ཉམས་འགྱུར་གཙོ་བོར་སྟོན་པ་ཉན་པ་རྣ་བའི་དབང་དུ་གྱུར་པའི་སྙན་ངག་གཉིས་པོ་འདི་
ཡང་སྙན་ངག་གི་ལུས་ཀྱི་དབྱེ་བ་ལུགས་གཉིས་ཀྱི་ངག་ཏུ་བརྗོད་དོ། །ཡང་གི་སྒྲ་ནི། སྔར་བཤད་
པའི་གཞུང་གི་སྒོ་ནས་དང༌། སྐད་རིགས་ཀྱི་སྒོ་ནས་དབྱེ་བ་གཉིས་པོ་དེར་མ་ཟད་ཅེས་པའོ། །ཞེས་
འཆད་པ་ལ། སྒེག་དང་རོལ་དང་སྟབས་ལ་སོགས། །ལྟ་བའི་དོན་ཡིན་ཅིག་ཤོས་ཀྱང་། །མཉན་པར་
བྱ་བ་ཉིད་ཅེས་པ། །འདི་ཡང་ལུགས་གཉིས་དག་ཏུ་བརྗོད། །ཅེས་པ་འདི་བྱུང་། རིན་སྤུངས་ས་སྤྱོད་
དབང་པོའི་བཞེད་པས། འདི་གཉིས་རྒྱན་མདོར་བསྟན་ཡིན་གྱི་སྙན་ངག་གི་ལུས་ཀྱི་དབྱེ་བ་མ་ཡིན་
གསུང་བ་ཡང་གནད་འདིས་གསལ་བ་ཡིན་ནོ། །སྙན་ངག་གི་ལུས་རྒྱན་གྱི་ཐོག་མར་འཆད་པའི་རྒྱུ་
མཚན་ནི། ལུས་དེ་རྒྱན་གདག་པར་བྱ་བའི་གཞི་ཡིན་པས་སོ། །དེ་དག་གིས་ནི་སྙན་ངག་གི་ལུས་
ཡོངས་སུ་ཚང་བར་བསྟན་ཟིན་པས་སོ། །
ས་སྤྱོད་དམ་པའི་རྣམ་དཔྱོད་མཐུ་ཆེན་
རྣམ་དཔྱོད་མཐུ་ཆེན་གྱིས། །ལེགས་བཤད་པད་མཚོ་ཡིད་འོངས་གསར་
སྐྲུན་ཚེ། །ཚངས་སྲས་ལྷ་དེ་འང་འཆི་མེད་རྒྱུད་མངས་ལས། །སྙན་ཚིག་གླུ་དབྱངས་བསྒྱུར་ཞིང་འདི་
ན་འཁོར། །དམ་པའི་མཁྱེན་རབ་འོད་ཀྱིས་བློ་གསལ་གྱི། །རྨོངས་པའི་གདུང་བ་སེལ་ལ་འགྲན་
95

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
སེམས་ནས། །རི་བོང་འཛིན་པ་སྒྱུ་སྐར་ཚོགས་དང་བཅས། །གླིང་འདིར་རིངས་པའི་ཚུལ་གྱིས་འོངས་
མིན་ནམ། །ཨེ་མ་ཐུབ་གསུངས་ཡངས་པར་ལྟ་བའི་མིག །སྙན་ཚིག་ངག་གི་རྐང་འཐུང་ཡོངས་
འདུ་ལ། །ལོངས་སྤྱོད་འཆི་མེད་མཁས་པའི་མདུན་ས་ཆེར། །མི་འཇིགས་སྤོབས་པ་ཐོབ་འདི་དམ་
པའི་དྲིན། །ཚངས་སྲས་ལྷ་ཡི་བྱིན་རླབས་བདུད་རྩི་ཡིས། །སྙིང་དབུས་རབ་མྱོས་གང་གི་མགྲིན་མཚོ་
ནས། །སྙན་ཚིག་དག་གི་ཆུ་བརྒྱ་རབ་བརྟོལ་བས། །བློ་ངན་རྨོངས་པའི་དྲི་འདི་བྲོས་པ་བཞིན། །སྔོན་
མེད་ཚིག་རྒྱན་གསར་པའི་གཟི་བྱིན་གྱིས། །བྱེད་པོ་ཚངས་པའི་ཁེངས་པའང་སྐྱུང་ནུས་པའི། །མཁས་
དབང་གསུང་གི་བདུད་རྩིའི་དོག་པ་ཡིས། །བློ་གསལ་གཞོན་ནུའི་སྙིང་འདི་སིམ་པར་བྱ། །གང་གི་
ལེགས་བཤད་རིན་ཆེན་གྱི། །དོ་ཤལ་ཡིད་འོང་མཛེས་པ་འདི། །བསྐལ་པའི་བར་དུ་ལེགས་གནས་
ནས། །བློ་གསལ་རེ་བ་སྐོང་གྱུར་ཅིག །
དེ་ལྟར་སྙན་ངག་གི་ལུས་རྣམ་པར་བཞག་པ་འདི་མཁྱེན་ཡངས་དབང་པོའི་གསུང་ལ།
སྙན་ཚིག་སྨྲ་བ་ངག་དབང་ཆོས་ཀྱི་གྲགས་པ་ཞེས་འབོད་པས། ལུགས་གཉིས་ཀྱི་འདུན་ས་བྱང་
ཕྱོགས་རིགས་ལྡན་གྱི་ཕོ་བྲང་ཆེན་པོའི་འདབས་སུ་ཟིན་བྲིས་སུ་བགྱིས་པ་འདིས་ཀྱང་བསྟན་པ་རིན་
པོ་ཆེ་ཐམས་ཅད་དར་ཞིང་རྒྱས་པར་གྱུར་ཅིག །མངྒ་ལཾ།།